Jukiškės koplyčia

Jukiškės koplyčia – koplyčia, pastatyta tautodailininko Juozapo Jakšto sodyboje, Jukiškės kaime, Švenčionių rajone (Švenčionėlių sen.), 1 km į vakarus nuo kelio . Pasiekiama iš kelio , pasukus į priešingą pusę nuo Ignalinos aerodromo. Statytojas koplyčią dar įvardija kaip Jubiliejine 2000 metų Mūsų Išganytojo šventove.

Koplyčia su įspūdingais, meniškais darbais, vaizduojančiais Dievo, Lietuvos kančias, J. Jakšto sodyboje įkūnija šeimininko idėjas. Savo sukurta šventove tautodailininkas pagerbia politinių kalinių, tremtinių ir partizanų atminimą, jų žygdarbius, įprasmina jų auką. Čia su bendraminčiais kasmet minima Birželio 14-oji.

 Istorija 

Pasak J. Jakšto, jo veiklos Sąjūdyje nemėgę žmonės, norėdami parodyti savo nepasitenkinimą, sudegino čia stovėjusį kluoną, kuriame buvo sukaupta daugybė istorinių daiktų. Vėliau šio kluono vietoje nuo 1990 m. buvo statoma ekumeninė koplyčia „Jubilite Deo Dominum omnis terra”.J. Jakšto kūrybinės dirbtuvės 

J. Jakštas iš pat pradžių koplyčios statyti neketinęs: „2000-aisiais juk minėjome Išganytojo jubiliejų, ši data man buvo labai svarbi ir labai jaudino, nes juk Lietuvoje niekas per daug tuo nesidomėjo. Taip susiklostė, kad dideles skulptūras reikėjo kaip nors komponuoti, tad teko statyti pastogę, ir taip atsirado koplyčia.“Unikali sodyba Jukiškėje (lrytas.lt) 

 Veikla 

Dabar šioje koplyčioje yra eksponuojami smulkesni J. Jakšto kuriamo tautinio-bažnytinio meno darbai. Koplyčioje esančios skulptūros, įvairūs drožiniai atskleidžia svarbiausius Lietuvos įvykius – Lietuvos tūkstantmetį, 600 metų Lietuvos krikšto jubiliejų, perestroiką, popiežiaus atvykimą. Pirmame koplyčios aukšte eksponuojamos knygos apie tremtinius, partizanus. Daugiausia darbų vienijanti tema yra tremties laikotarpis. Antrame aukšte įkurta maldos patalpa su mediniu altoriumi. Priešais altorių guli garbės knyga - joje pasirašo koplyčios svečiai. Be kitų, čia lankėsi Ekumeninės katalikų bažnyčios vyskupas Peter Hickman.Trumpas Žilvino sugrįžimas tapo Jakštų giminės švente (Švenčionių kraštas)

 Galerija 

 Šaltiniai 

 Nuorodos 

 Išvažiuojamoji pamoka „Ąžuolai žaliuos žemėj Lietuvos“ (Švenčionių kraštas)
 InfoDiena. J. Jakšto vienkiemis (youtube.com)

Kategorija:Švenčionių rajono koplyčios